Развіццё творчых здольнасцей дзяцей праз

нетрадыцыйныя тэхнікі выяўленчага мастацтва

(з вопыту работы)

Я вясну малюю,

Фарбаў не шкадую.

Колерам зялёным —Дрэвы і палеткі,

Колерам чырвоным —

Сонейка і кветкі.

Колерам блакітным —

Неба, ручаіну.

А якую фарбу

Воблачку пакіну? (Паўлюк Прануза)

Усім вядома, што маляванне – гэта адно з самых любімых дзіцячых заняткаў. Малышы ў дзіцячым садзе традыцыйна малююць з дапамогай алоўкаў, пэндзляў, крэйды.

Аднак існуюць яшчэ і метады нетрадыцыйнага малявання, якія з'яўляюцца вельмі каштоўнымі як для дзяцей, так і для іх бацькоў. Што маецца на ўвазе пад словазлучэннем "нетрадыцыйнае маляванне"?

Нетрадыцыйнае маляванне - мастацтва адлюстроўваць усе жывыя і нежывыя прадметы не грунтуючыся на традыцыі.

Сінонімы слова "нетрадыцыйнае": індывідуальнае, на новы лад, неардынарнае, непаўторнае, нестандартнае, нетрывіяльнае, арыгінальнае, па-новаму, па-свойму, самабытнае, самастойнае, своеасаблівае.

Плануючы выяўленчае мастацтва ў сваёй групе, я стаўлю перад сабой наступныя задачы:

• сфарміраваць у дзяцей тэхнічныя навыкі малявання;

• пазнаёміць дзяцей з рознымі нетрадыцыйнымі тэхнікамі малявання;

•навучыць ствараць свой непаўторны вобраз у малюнках, выкарыстоўваючы розныя тэхнікі нетрадыцыйнага малявання.

Арыгінальнае, нетрадыцыйнае маляванне прыцягвае сваёй прастатой, даступнасцю, раскрывае магчымасць выкарыстання добра знаёмых прадметаў у якасці мастацкага матэрыялу. Набываючы адпаведны вопыт малявання ў нетрадыцыйных тэхніках, і, такім чынам, пераадольваючы страх перад няўдачамі, дзіця ў далейшым будзе атрымліваць задавальненне ад працы з пэндзлем і фарбамі, будзе бесперашкодна пераходзіць да навучання тэхніцы малявання. А галоўнае тое, што нетрадыцыйнае маляванне іграе важную ролю ў агульным псіхічным развіцці дзіцяці.

Працуючы з выхаванцамі, я пераконваюся ў тым, што маляванне для іх - адно з самых вялікіх задавальненняў. Малюючы, дзеці адлюстроўваюць не толькі тое, што бачаць вакол, але і праяўляюць сваю ўласную фантазію.

Для творчага развіцця дзяцей ствараю неабходныя ўмовы:

• з першых крокаў выхоўваю ў дзяцей устойлівую цікавасць да выяўленчай дзейнасці з нетрадыцыйнымі матэрыяламі: ад самога працэсу малявання да выніку, да прадукту дзейнасці, да якасці яе выканання;

• на занятках імкнуся забяспечыць магчымасці для творчага самавыяўлення дзяцей;

 • даю магчымасць малявання рознымі матэрыяламі, спалучаць тэхнікі, дапаўняць малюнак па жаданні дзіцяці;

• аказваю ненадакучліва, добразычлівую дапамогу;

• стараюся акружыць дзіця такім асяроддзем, якое стымулявала б яго самую разнастайную творчую дзейнасць.

Таму пры арганізацыі прадметна-развіццёвага асяроддзя ўлічваю, каб змест насіў развіваючы характар і быў накіраваны на развіццё творчасці кожнага дзіцяці ў адпаведнасці з яго індывідуальнымі магчымасцямі, быў даступны і адпавядаў узроставым асаблівасцям дзяцей.

Незвычайныя матэрыялы і арыгінальныя тэхнікі прыцягваюць дзяцей тым, што тут не прысутнічае слова «нельга». Можна маляваць чым хочаш і як хочаш, і нават можна прыдумаць сваю незвычайную тэхніку.

Існуе шмат тэхнік нетрадыцыйнага малявання, іх незвычайнасць складаецца ў тым, што яны дазваляюць дзецям хутка дасягнуць жаданага выніку. Напрыклад, якому дзіцяці будзе нецікава маляваць пальчыкамі, рабіць малюнак уласнай далонькай, ставіць на паперы кляксы і атрымліваць пацешны малюнак. Дзіця любіць хутка дасягаць выніку ў сваёй працы.

У ходзе работы з малымі выкарыстоўваю розныя прыёмы нетрадыцыйнага малявання: пальчыкамі, далонькамі, пячаткамі (штампы ад бульбы), жорсткім паўсухім пэндзлем, манатыпію, маляванне васковымі крэйдамі і акварэллю, адбітак паралонам, пячаткай.

Кожная з гэтых тэхнік - гэта маленькая гульня. Іх выкарыстанне дазваляе дзецям адчуваць сябе вольна, смялей, непасрэдна, развівае ўяўленне, дае поўную свабоду для самавыяўлення.

Такім чынам, выяўленчая прадуктыўная дзейнасць з выкарыстаннем нетрадыцыйнага малявання з'яўляецца актуальнай і спрыяльна сказваецца на развіцці творчых здольнасцяў дзяцей.

Не кожнае дзіця стане мастаком, аднак у кожнага ёсць пэўны патэнцыял мастацкага развіцця, і гэты патэнцыял трэба раскрываць.

Падрыхтавала: Васекіна Анжаліка Іванаўна, выхавальнік першай кваліфікацыйнай катэгорыі ДУА “Яслі-сад №31 г. Полацка”